Document ID: 32011R0228

A BIZOTTSÁG 228/2011/EU RENDELETE
(2011. március 7.)
az Európai Parlament és a Tanács 1222/2009/EK rendeletének a C1 típusú gumiabroncsok nedvestapadási vizsgálati módszerének tekintetében történő módosításáról
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a gumiabroncsok üzemanyag-hatékonyság és más lényeges paraméterek tekintetében történő címkézéséről szóló, 2009. november 25-i 1222/2009/EK európai parlamenti és tanácsi rendeletre (1) és különösen annak 11. cikke c) pontjára,
mivel:
(1)
Az 1222/2009/EK rendelet I. melléklete B. részének megfelelően a C1 típusú gumiabroncsok nedvestapadási indexét a 117. sz. ENSZ-EGB-előírás, valamint annak későbbi módosításai szerint kell meghatározni. Az iparág képviselői azonban a 117. sz. ENSZ-EGB-előírás 5. melléklete alapján kifejlesztettek egy olyan átdolgozott nedvestapadási vizsgálati módszert, amely jelentős mértékben javítja a vizsgálati eredmények pontosságát.
(2)
A vizsgálati eredmények pontossága kulcsfontosságú tényező a gumiabroncsok nedvestapadási osztályának meghatározásánál. Ez biztosítja a különböző beszállítóktól származó gumiabroncsok korrekt összehasonlítását. A pontos vizsgálat ezen felül megakadályozza a gumiabroncs több különböző osztályba sorolását, és csökkenti annak a kockázatát, hogy a piacfelügyeleti hatóságok által elvégzett vizsgálatok eredménye pusztán a vizsgálati módszer bizonytalansága miatt eltérjen a beszállítók által bejelentett vizsgálati eredményektől.
(3)
Ezért a gumiabroncsok vizsgálati eredményei pontosságának javítása érdekében szükség van a nedvestapadási vizsgálati módszerek korszerűsítésére.
(4)
Az 1222/2009/EK rendeletet ezért ennek megfelelően módosítani kell.
(5)
Az ebben a rendeletben előírt intézkedések összhangban vannak az 1222/2009/EK rendelet 13. cikkével létrehozott bizottság véleményével,
ELFOGADTA EZT A RENDELETET:
1. cikk
Az 1222/2009/EK rendelet módosítása
Az 1222/2009/EK rendelet a következőképpen módosul:
1.
Az I. melléklet B. részének első mondata helyébe a következő szöveg lép:
„A C1 típusú gumiabroncsok nedvestapadási osztályát a nedvestapadási index (G) alapján, az alábbi táblázat szerinti, „A”-tól „G”-ig terjedő skálának megfelelően és az V. melléklet szerint mért módon kell meghatározni”
2.
Az e rendelethez tartozó melléklet V. mellékletként egészíti ki a szöveget.
2. cikk
Hatálybalépés
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és a Szerződésekkel összhangban közvetlenül alkalmazandó valamennyi tagállamban.
Kelt Brüsszelben, 2011. március 7-én.

Labels: 7
3
8
1